[image: ][image: ][image: ] 	



SPECIFIKACIJE 
za najem računalniške učilnice
Naročnik

To naročilo izvaja Ministrstvo za notranje zadeve in javno upravo, Štefanova 2, 1000 Ljubljana, v svojem imenu in za svoj račun (v nadaljevanju naročnik).

Naročnik vabi vse zainteresirane gospodarske subjekte, da predložijo ponudbo skladno z zahtevami iz povabila in dokumentacije za pripravo ponudbe.

Predmet naročila

Najem računalniške učilnice v Ljubljani z vso potrebno računalniško/tehnično opremo, najem licenc za programe (Microsoft 365) za predavatelje in udeležence, širokopasovni internetni dostop in brezžični internetni dostop za predavatelje in udeležence za usposabljanja za zaposlene v javnem sektorju v okviru operacije »Usposabljanje javnih uslužbencev za kompetence prihodnosti«, ki ga sofinancirata Republika Slovenija in Evropska unija iz Evropskega socialnega sklada plus. 

· Ponudnik (v nadaljnjem besedilu: najemodajalec) za ves čas trajanja predmeta naročila zagotavlja vsaj eno računalniško učilnico z vso potrebno opremo za dva predavatelja (prenosnik/računalnik za predavatelja, projektor in projekcijsko platno/tabla/stena, listna tabla/piši-briši tabla s pripadajočimi pisali, daljinski upravljalec za premikanje prosojnic) in 25 udeležencev (računalniki) na podlagi predhodnega naročila s strani naročnika po elektronski pošti.
· Najemodajalec zagotavlja najem računalniške učilnice vsak delovni dan med 8.00 in 16.00 uro. 
· Naročnik si pridržuje pravico odpovedi predvidene izvedbe vsaj 3 dni pred predvidenim datumom izvedbe.
· Najemodajalec zagotavlja najem ene računalniške učilnice v dogovorjenem terminu.
· Najemodajalec v obrazec Ponudba_najem prostorov (Priloga 2a) navede ceno najema na uro na računalniško učilnico brez DDV in z DDV.
· Najemodajalec zagotavlja prostor z dnevno svetlobo in možnostjo prezračevanja.
· Najemodajalec zagotavlja, da je v času najema prostor pripravljen (postavitev stolov, miz) ter da vsa oprema deluje (so računalniki, projektor,… priklopljeni in delujejo ves čas najema).
· Cena najema vključuje najem prostora, najem vse potrebne računalniške/tehnične opreme, najem licenc za programe (Microsoft 365) za predavatelje in udeležence, širokopasovni internetni dostop in brezžični internetni dostop za predavatelje in udeležence ter vse, zapisano v predhodnih alinejah. 

V obdobju do 30. 11. 2029 naročnik načrtuje okvirno do 200 izvedenih usposabljanj v najetih prostorih. Najemodajalec lahko ponudi učilnico, ki sprejme več udeležencev, kot je predpisano, ne sme pa ponuditi učilnice, ki sprejme manj udeležencev, kot je predpisano število.

Ponudba mora veljati do 30. 11. 2029 (v tem obdobju naročnik načrtuje okvirno do 200 izvedenih usposabljanj v najetih prostorih oziroma 924 ur za najem računalniške učilnice za 25 oseb s tehnično opremo in zagotavljanjem tehničnih storitev).


Način oddaje ponudbenega predračuna

Za oddajo predmetnega naročila se ponudba posreduje na obrazcu Ponudba / Predračun, in sicer do 15. 9. 2026, do 14.00 ure na elektronski naslov: gp.mnzju@gov.si. 

Naročnik bo med ponudniki, ki bodo podali ponudbo, izbral ponudnika, s katerim bo sklenil pogodbo za najem računalniške učilnice, za obdobje kot izhaja iz teh specifikacij.

Merilo za izbor

Merilo za izbor: najnižja ponudbena cena.

Neizbrani ponudniki bodo o neizboru pisno obveščeni.

Pogodba

Izbrani ponudnik mora podpisati pogodbo v roku 5 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev iz prvega odstavka 6. člena pogodbe, če so ta porabljena pred iztekom pogodbe vendar ne dlje kot do 30. 11. 2029.

